Miss Universe 1994

Ang Miss Universe 1994, ay ang ika-43 edisyon ng Miss Universe pageant, na ginanap sa Plenary Hall ng Sentrong Pangkumbensiyong Pandaigdig ng Pilipinas sa Pasay, Kalakhang Maynila, Pilipinas noong 21 Mayo 1994.

Pagkatapos ng kompetisyon, kinoronahan ni Dayanara Torres ng Porto Riko si Sushmita Sen ng Indiya bilang Miss Universe 1994. Ito ang kauna-unahang tagumpay ng Indiya sa kasaysayan ng kompetisyon. Nagtapos bilang first runner-up si Carolina Gómez ng Kolombya, habang nagtapos bilang second runner-up si Minorka Mercado ng Beneswela.

Mga kandidata mula sa 77 bansa at teritoryo ang lumahok sa kompetisyong ito. Pinangunahan ni Bob Goen ang kompetisyon, samantalang sina Arthel Neville at Miss Universe 1989 Angela Visser ang nagbigay ng komentaryo sa buong kompetisyon. Nagtanghal sin Peabo Bryson, and Bayanihan Philippine National Folk Dance Company, at ang bandang Eraserheads sa edisyong ito.

 Kasaysayan 

 Lokasyon at petsa ng kompetisyon 
Noong taong 1991, Inanunsyo ni Dona Tera y Maria de Chavez, pangulo ng cosmetics firm na Jolie de Vogue, na interesado ang lungsod ng Cartagena, Kolombya sa pagdaos ng Miss Universe pageant sa taong 1994. Ito ay matapos bumisita sa lungsod ang noong bise-presidente ng Miss Universe Inc. na si Michael Bracken.

Inisyal na inalok ng Miss Universe Inc. ang Pilipinas upang idaos ang Miss Universe pageant sa taong 1995. Subalit, napagdesisyunan ng noo'y Pangulo ng Pilipinas na si Fidel V. Ramos na idaos ang kompetisyon sa taong 1994 dahil magaganap ang pangkalahatang halalan sa Pilipinas sa Mayo 1995.

Noong Hunyo 1993, inaprubahan ni Pangulong Ramos ang pagdaos ng edisyong ito sa Kalakhang Maynila. Ang kompetisyon ay ginanap sa Sentrong Pangkumbensiyong Pandaigdig ng Pilipinas sa Pasay. Ito ang pangalawang beses na ginanap sa Pilipinas ang kompetisyon. Pagkatapos ng anunsyo, inatasan ni Pangulong Ramos ang Kagawaran ng Turismo upang gumawa ng komite na kinabibilang ng dating Kalihim ng Turismo na si Vicente Carlos bilang tagapangulo, Press Secretary Jesus Sison bilang pangalawang pangulo, at isang kinatawan mula sa Tanggapan ng Pangulo. Bagama't gumawa ng komite ang pamahalaan upang isagawa ang kaganapan sa Pilipinas, hindi gumastos ang pamahalaan para sa Miss Universe. Bukod sa pinal na kompetisyon, ginanap rin ang paunang kompetisyon sa Sentrong Pangkumbensiyong Pandaigdig ng Pilipinas, habang sa Araneta Coliseum ginanap ang opening ceremony.

Noong Mayo 1994, nagkaroon ng pagsisiyasat ang Komisyon ng Karapatang Pantao sa ilalim ng dating pangulo ng komisyon na si Sedfrey Ordonez kung ang police round-up ng mga batang lansangan ay may layuning mapabuti ang internasyonal na imahe ng Maynila sa panahon ng mga kaganapan sa pageant.

Inaasahan na kikita ang Pilipinas ng ₱10 milyon (US$357,000) mula sa kompetisyon. Ang ₱150 milyon ($5.3 milyon) na ginastos sa pagdaos ng kompetisyon ay pinondohan mula sa pribadong sektor, ngunit hindi natupad ang ilan sa inaasahang pera mula sa mga isponsor, na humantong sa kakulangan ng pera na siyang inako ng pamahalaan. Pagsapit ng kalagitnaan ng Mayo, noong nasa Maynila na ang mga kandidata, kinumpirma ng mga pageant organizer na kapos na sila sa pera at hindi sigurado kung may kikitain pa sila mula sa pageant. Bagama't kinapos na ang mga pageant organizer sa pera, nagpatuloy pa rin ang pagdaos ng kompetisyon.

Habang nag-eensayo isang araw bago ang kompetisyon, isang maliit na bomba ang sumabog sa labas ng lokasyon ng kompetisyon kung saan nag-eensayo ang mga kandidata, na siyang nagdulot ng kaunting pinsala bagama't walang nasugatan. Dahil dito, mahigit 3000 Pilipinong pulis ang naatasan sa pagprotekta sa mga kandidata, gayundin ang dose-dosenang mga babaeng pulis na itinalaga bilang kanilang personal na bodyguard.

 Pagpili ng mga kalahok 
Ang mga kalahok mula sa 77 bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kalahok.

Iniluklok ang first runner-up ng Miss El Salvador 1994 na si Claudia Méndez upang kumatawan sa kanyang bansa dahil hindi umabot sa age requirement ang orihinal na nagwagi na si Eleonora Carrillo. Lumahok si Carrillo sa sumunod na edisyon at nagtapos bilang isa sa Top 10.

Unang sumali sa edisyong ito ang mga bansang Eslobakya, Rusya, at Simbabwe, at bumalik ang mga bansang Ehipto, Kapuluang Cook, at Republika ng Tsina na huling sumali noong 1992. Hindi sumali sina Bianca Engel ng Austrya, Lara Badawi ng Libano, Karen Celebertti ng Nikaragwa, at Jessalyn Pearsall ng Kapuluang Birhen ng Estados Unidos dahil sa hindi isiniwalat na dahilan. Hindi sumali ang mga bansang Belis, Gana, Republikang Tseko, at Suriname matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Hindi pinayagang lumahok si Venna Melinda ng Indonesya dahil sa mga konserbatibong Islamikong pananaw ng kanya bansa ukol sa pagsuot ng damit panglangoy. Kalaunan ay lumipad si Melinda sa Pilipinas upang panoorin na lamang ang kompetisyon. Dapat rin sanang lalahok si Loreta Brusokaitė ng Litwanya, ngunit umurong ito dahil sa hindi isiniwalat na dahilan. 

 Mga insidente sa panahon ng kompetisyon 
Humingi ng tawad si Miss Malaysia Liza Koh sa publiko sa ngalan ng kanyang bansa tungkol sa pag-aresto sa 1200 mga Pilipinang domestic helper sa Kuala Lumpur. Gayunpaman, pinayuhan siya ng Foreign Minister ng Malaysia na si Abdullah Ahmad Badawi na huwag nang gumawa ng anumang karagdagang pahayag tungkol sa kaganapan.

 Mga resulta 

 Mga pagkakalagay 
Pagkakalagay Kandidata Miss Universe 1994  Indiya – Sushmita Sen 1st runner-up  Kolombya – Carolina Gómez 2nd runner-up  Beneswela – Minorka Mercado Top 6  Eslobakya – Silvia Lakatošová
  Estados Unidos – Lu Parker
  Pilipinas – Charlene Gonzales Top 10  Gresya – Rea Toutounzi
  Italya – Arianna David
  Suwesya – Domenique Forsberg
  Suwisa – Patricia Fässler
Nagwagi1st runner-up2nd runner-upTop 6Top 10

 Mga iskor sa kompetisyon 
Bansa/TeritoryoInterbyuSwimsuitEvening GownKatampatanTop 6 Question Indiya9.562 (5)9.722 (2)9.792 (3)9.692 (3)9.667 (2) Kolombya9.655 (2)9.638 (3)9.897 (1)9.730 (1)9.683 (1) Beneswela9.592 (3)9.752 (1)9.843 (2)9.729 (2)9.667 (2) Eslobakya9.668 (1)9.447 (5)9.700 (6)9.605 (4)9.467 (5) Pilipinas9.587 (4)9.425 (6)9.720 (4)9.577 (5)9.433 (6) Estados Unidos9.478 (6)9.510 (4)9.697 (7)9.562 (6)9.540 (4) Italya9.378 (8)9.325 (7)9.708 (5)9.470 (7) Suwesya9.423 (7)9.078 (10)9.643 (8)9.381 (8) Suwisa9.298 (9)9.197 (9)9.623 (9)9.373 (9) Gresya9.027 (10)9.288 (8)9.618 (10)9.311 (10)

 Mga espesyal na parangal 
Parangal Nagwagi Miss Photogenic  Beneswela – Minorka Mercado Miss Congeniality  Namibya – Barbara Kahatjipara Ivory Ultra Mild Beauty Care & Soap Award  Belhika – Christelle Roelandts
  Pilipinas – Charlene Gonzales Philippine Airlines Ambassador to the World  Dinamarka – Gitte Andersen Best in Philippine Terno  Beneswela – Minorka Mercado Miss Kodak Smile Award  Taylandiya – Areeya Chumsai

 Best National Costume 
Pagkakalagay Kandidata Nagwagi  Pilipinas – Charlene Gonzales 1st runner-up  Mehiko – Fabiola Pérez 2nd runner-up  Rusya – Inna Zobova

 Best in Philippine Terno 
Pagkakalagay Kandidata Nagwagi  Beneswela – Minorka Mercado 1st runner-up  Eslobakya – Silvia Lakatošová 2nd runner-up  Mehiko – Fabiola Pérez

 Minolta Photo Contest Award 
Pagkakalagay Kandidata Nagwagi  Dinamarka – Gitte Andersen 1st runner-up  Espanya – Raquel Rodríguez 2nd runner-up  Republika ng Tsina – Joanne Wu
 Kompetisyon 

 Pormat ng kompetisyon 
Tulad noong 1990, 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang anim na pinalista. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

 Komite sa pagpili 

 Carlos Arturo Zapata – Kolombyanong taga-disenyo
 Florence LaRue – Amerikanang mangaawit
 Richard Dalton – Estilista at katiwala ni Diana, Prinsesa ng Gales
 Beulah Quo – Tsino-Amerikanang aktres
 Emilio T. Yap – Tsino-Pilipinong negosyante at manlilimbag
 Stephanie Beacham – Ingles na aktres
 Jonas McCord – Amerikanong direktor at producer
 Mona Grudt – Miss Universe 1990 mula sa Noruwega

 Mga kandidata 
77 kandidata ang lumahok para sa titulo.
Bansa/TeritoryoKandidataEdadBayan AlemanyaTanja Wild21Baden-Württemberg ArhentinaSolange Magnano22Santa Fe ArubaAlexandra Ochoa18Oranjestad AustralyaMichelle van Eimeren22Brisbane Bagong SilandiyaNicola Brighty21Auckland BahamasMeka Knowles18Nassau BelhikaChristelle Roelandts19Waremme BeneswelaMinorka Mercado22Caracas BrasilValéria Peris23Conchal BulgaryaNevena Marinova20Sopiya BulibyaCecilia O'Connor-d'Arlach23La Paz CuraçaoJasmin Clifton26Willemstad DinamarkaGitte Andersen25Copenhague EhiptoGhada El-Salem20Cairo EkwadorMafalda Arboleda18Guayaquil El SalvadorClaudia Méndez22San Salvador EslobakyaSilvia Lakatošová20Bratislava EspanyaRaquel Rodríguez20Córdoba Estados UnidosLu Parker26Charleston EstonyaEva-Maria Laan19Tallin Gran BritanyaMichaela Pyke22Kent GresyaRea Toutounzi20Atenas GuamChristina Perez20Agana GuwatemalaKatya Schoenstedt20Lungsod ng Guatemala HamaykaAngelie Martin19Saint James HaponChiaki Kawahito21Tokyo Hilagang Kapuluang MarianaElizabeth Tomokane21Saipan HondurasJem Haylock23Guanaja Hong KongHoyan Mok24Hong Kong IndiyaSushmita Sen18New Delhi IrlandaPamela Flood22Dublin IsraelRavit Yarkoni21Giv'atayim ItalyaArianna David20Roma KanadaSusanne Rothfos18Dawson Creek Kapuluang Birheng BritanikoDelia Jon Baptiste18Road Town Kapuluang CookLeilani Brown18Rarotonga Kapuluang KaymanAudrey Ebanks20Grand Cayman Kapuluang Turks at CaicosEulease Walkin23Providenciales KolombyaCarolina Gómez19Bogotá Kosta RikaYasmin Camacho23San José LuksemburgoSandy Wagner20Lungsod ng Luksemburgo LupangyeloSvala Björk Arnardóttir18Reikiavik MalaysiaLiza Koh20Kuala Lumpur MaltaPaola Camilleri19Fleur-de-Lys MawrisyoViveka Babajee20Port Louis MehikoFabiola Pérez18Chihuahua NamibyaBarbara Kahatjipara21Windhoek NiheryaSuzan Hart18Benue NoruwegaCaroline Sætre18Møre og Romsdal OlandaIrene van der Laar25Leiden PanamaMaría Sofía Velásquez23Lungsod ng Panama ParagwayLiliana González23AsuncionKarina Calmet24La Molina PilipinasCharlene Gonzales19Lungsod Quezon PinlandiyaHenna Meriläinen19Tohmajärvi PolonyaJoanna Brykczyńska21West Pomerania Porto RikoBrenda Robles18Isabela PortugalMónica Pereira20Lisboa PransiyaValerie Claisse21Saint-Nazaire Republikang DominikanoVielka Valenzuela21Concepción de la Vega Republika ng TsinaJoanne Wu25Taipei RumanyaMihaela Ciolacu20Bucharest RusyaInna Zobova20Khimki SimbabweYvette D'Almeida-Chakras22Harare SingapuraPaulyn Sun21Singapura Sri LankaNushara Fernando19Colombo SuwasilandiyaNicola Smith20Mbabane SuwesyaDomenique Forsberg25Kiruna SuwisaPatricia Fässler19Zürich TaylandiyaAreeya Chumsai22Bangkok Timog KoreaGoong Sun-young21Seoul Trinidad at TobagoLorca Gatcliffe24Port of Spain TsileConstanza Barbieri18Santiago TsipreMaria Vasiliou19Nicosia TurkiyaBanu Usluer19Istanbul UnggaryaSzilvia Forian21Karcag UrugwayLeonora Dibueno27Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:Patimpalak ng kagandahan sa Pilipinas
Kategorya:1994
Kategorya:Miss Universe